Липно гӀайре тӀехь лаьтташ йолу Николан килс
Липно гӀайре тӀехь лаьтташ йолу Николан килс (оьрсийн маттахь Церковь Нико́лы на Ли́пне)- XIII-чу бӀешеран чаккхенгахь хьалайоьттина ортодоксан килс ю. Новгородан гӀишлош яран исбаьхьаллин эсалла ю. Липно олучу жимачу гӀайре тӀехь а, Мста хинан дельтехь а лаьтташ ю. Килс Сийлахь-йоккхачу Новгородна исс километар гена ю.

Зияртан коьрта паччахьалла (оьрсийн маттахь престол) Ӏаламаташ деш волу Николан цӀарах ю, ткъа зугӀар (желтойн маттахь параклис я оьрсийн маттахь придел) сийлахьчу Климентан цӀарах ю.

Таханлерачу дийнахь гӀайренан «ларъдеш долу латта» статус ю. Дуьненан мехалла а лоруш, ЮНЕСКО-н тептара язйина цигахь лаьтташ йолу килс. 2016-чу шарахь товбецан-беттан (сентябран) иттолгӀачу дийнахь килсе бӀаьрг тоха веара Путин Владимир а, Медведев Дмитрий а. Путинан буьйрца (2016-чу шеран товбецан-беттан 16-чу дийнан лоьмар 3682-10.1-4 йолу Оьздангаллин министерствон кехат) зияртан реставраци ян субсиди къастийра.